Public procurement notice: Contract Award Notice
Published: 2024-04-09
Buyer: Nemzeti Üzleti Szolgáltató Zártkörűen Működő Részvénytársaság
Country: HU
Region: HU110
Contract type: Services
Procedure: Negotiated without a prior call for competition
CPV classification: 72315000: Data network management and support services
Estimated value: 4780004437 HUF
Award criteria: price

Technical requirements: A Nemzeti Üzleti Szolgáltató Zrt. (a továbbiakban: NÜSZ Zrt. vagy Ajánlatkérő) az MVM Csoport döntését követően felkészült IT infrastruktúrájának elköltöztetésére az MVMI adatközpontjából és egy olyan szakmai koncepciót, projekttervet dolgozott ki, ami lehetővé teszi saját szolgáltatási modell kialakítását, megoldja a régóta fennálló korszerűsítéssel és konszolidációval kapcsolatos feladatokat és biztosítja a szolgáltatás bővítését az újonnan kiszolgálandó vízművek irányába. A költözés nem a NÜSZ Zrt. földi infrastruktúrájára történne, hanem egy úgynevezett felhő privát felhőbe, amelyben egy teljeskörű SaaS szolgáltatást venne igénybe. (Ez egy informatikai szállítási modell, amely során a szoftvereket felhőalapú infrastruktúrákon keresztül biztosítják és használják. A felhasználók ezeket a szoftvereket általában egy böngészőn keresztül érik el, és előfizetési alapon fizetnek a szolgáltatásokért.)

A NÜSZ Zrt. szolgáltatási szint megállapodás (angolul Service Level Agreement, röviden SLA) alapú szerződés keretében nyújt jelenleg 5 regionális vízmű számára átfogó pénzügyi, számviteli HR szolgáltatásokat, egységes informatikai platform alkalmazásokon. Ezen platformok közül kiemelkedik az SAP IS-U (az SAP közművek számára kidolgozott iparági megoldása), az ERP és HCM (HR adminisztrációs és bérszámfejtési megoldás), valamint kapcsolódó üzleti alkalmazások, például számlakezelés üzemeltetése.

A beszerezni kívánt SaaS szolgáltatás során a NÜSZ Zrt. kompletten kapná az SAP rendszereinek egy speciális környezetben történő üzemszerű működtetését a 60 hónapos szolgáltatási időszak alatt. A szolgáltatás időszakonként (3 havonta) kerül elszámolásra. A SaaS szolgáltató egészen az alkalmazás rétegig biztosít egy magas szintű szolgáltatást, üzemeltetést, folyamatos frissítést, security védelmet. A NÜSZ Zrt. részéről nem szükséges hardver vagy szoftver beruházásokat, géptermi és egyéb  adatközponti szolgáltatásokat kialakítani az SAP rendszereinek működtetésére. Ezzel egy hosszútávú, rugalmas, szolgáltatásokhoz bővíthető. korszerű megoldás jön létre, amely biztosítja a NÜSZ Zrt. magas szintű szolgáltatását a jelenlegi Vízművekre és tervezett további vízművek irányába. 

Nyertes ajánlattevő feladata teljeskörű SaaS alapú szolgáltatáshoz tartozó licencek biztosítása 60 hónapos szolgáltatási időszakra a műszaki leírásban részletezettek szerint. 
 Ezek a licencek a felhő alapú szolgáltatáshoz szükséges licencek, amelyek biztosítják a SAP produktív és SAP nonproduktív rendszerkörnyezeteinek jogszerű működtetését, szolgáltatás nyújtást. A nyújtandó szolgáltatás magában foglal minden olyan lényeges szolgáltatási elemet, amely ahhoz szükséges, hogy a NÜSZ Zrt. SAP produktív és SAP nem produktív rendszerei magas rendelkezésre állással (99,5 %) működjenek. A szolgáltatási szerződésnek meg kell felelnie a GDPR 2016/679 sz. általános adatvédelmi rendeletnek. 

A részletes szabályokat a közbeszerzési dokumentum részét képező műszaki leírás, szerződéstervezet, valamint annak mellékletei tartalmazzák.
Ajánlatkérő az ajánlatot a Kbt. 76. § (2) bekezdés a) pontja alapján, a legalacsonyabb ár értékelési szempont szerint értékeli az eljárás jogalapjára tekintettel.


Winner: SAP Hungary Rendszerek, Alkalmazások és Termékek az Adatfeldolgozásban Informatikai Korlátolt Felelősségű Társaság
Award value: 11839806
Number of bids: 1